**נספח ו' למכרז 2025-1- הסכם למתן שירותים**

שנערך ונחתם ביום \_\_\_\_\_\_\_\_\_\_\_\_\_\_\_

|  |  |
| --- | --- |
|  **מחב"א – מרכז החישובים הבינאוניברסיטאי עמותה מס'** 580154060בנין הנדסת תוכנה, אוניברסיטת תל אביב (להלן: **"מחב"א"**) מצד אחד  | בין:   |
|  [**\_\_\_\_\_\_\_\_\_\_\_ \_\_\_\_\_\_\_\_**] ח.פ [\_\_\_\_\_\_\_\_\_\_\_\_\_].מרחוב [\_\_\_\_\_\_\_ \_\_\_\_\_\_\_] (להלן:" **הספק** ")  | לבין:  |
|  מצד שני  |    |
| והספק עוסק בתחומים של ייעוץ, תצורה, תמיכה ואינטגרציה של שירותים בנושאי DATA&AI.  | **הואיל**  |
|  ומחב"א פרסמה מכרז שמספרו 2025-1, מכרז שעותק ממנו מצורף להסכם זה ומהווה חלק בלתי נפרד ממנו [להלן: "**המכרז**"] והספק ניגש למכרז זה וקיבל הודעת זכיה בסל/ים: \_\_\_ \_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.  | והואיל  |
| ומחב"א מעוניינת בשירותי DATA&AI באמצעות מומחים (כהגדרתם להלן) של הספק בסלים שצוינו לעיל [להלן: "**הסלים**"] | **והואיל** |
| וכמצוין במכרז מחב"א תספק באמצעות מומחים מטעם הספק את השירותים המפורטים בסלים [להלן יקראו שירותי כל אחד מהסלים בשם "**השירותים"** ], בתנאים הנקובים בהסכם זה, למוסדות החברים בה ולמוסדות להשכלה גבוהה נוספים המקבלים ושיקבלו שירותים ממנה בעתיד [להלן: "**המוסדות**"]. | **והואיל**  |
|  והצדדים מבקשים להסדיר בהסכם זה את תנאי ההתקשרות ביניהם, הכול כמפורט להלן;  | **והואיל** |

|  |  |
| --- | --- |
|  **לפיכך הותנה, הוצהר והוסכם בין הצדדים כדלקמן:**  |   |

המבוא להסכם זה המכרז והנספחים להסכם זה, מהווים חלק בלתי נפרד ממנו.

1. **ההתקשרות**
	1. לצורך אספקת השירותים יעמיד הספק לרשות מחב"א [אצלה ואצל כל מוסד שיבקש

להשתמש בשירותים] עובדים מטעמו שיאושרו מראש ובכתב שיתאמו
 את מתן שירותים בסל בו זכה הספק בנושאי DATA&AI (להלן: "**המומחים**").

* 1. מחב"א אינה מתחייבת לרכוש בשום סל כמות מסוימת של שירותים והיא תחליט, לפי שיקול דעתה איזו כמות, אם בכלל, לרכוש בכל סל.
	2. מחב"א והמוסדות שומרים לעצמם את הזכות לצרוך שרותי ייעוץ ויישום בתחום DATA&AI מספקים שאינם הספק.
	3. מחב"א תגדיר לספק, בכתב, מזמן לזמן, את סלי השירותים להם היא נזקקת והספק ידאג להציב במחב"א [ו/או במוסד מהמוסדות] את המומחים המתאימים למתן סלי שירותים אלה והכל בכפוף להגדרות הסלים שבמכרז - סלי השירותים המצורף להסכם זה ומהווה חלק בלתי נפרד ממנו. למחב"א והמוסדות שמורה הזכות לראיין את המומחים ולהחליט האם הם מאשרים את העסקתם, במידה והעסקתם לא תאושר הספק ידאג להספקת מועמד חלופי.
	4. המומחים יספקו את השירותים במשרדי מחב"א או בכל אתר של המוסד האקדמי המקבל שירותים ממחב"א. מחב"א והמוסדות מתחייבים לספק למומחים סביבה ותנאי עבודה המקובלים במחב"א ו/או במוסד האקדמי. מועדי חלון השירות, מועדי תחילת הטיפול בתקלות לסוגיהן ומשך הטיפול הרציף לתיקונן יהיו כמפורט בסעיף 5.3 למכרז.
	5. הספק יהיה חייב להעמיד מומחה על פי דרישת מחב"א בתוך עד 10 ימי עבודה במקרה של עבודה שאינה רצופה (עבודה רצופה- לפחות 5 ימי עבודה ברציפות) ועד 20 ימי עבודה במקרה של עבודה רצופה. בגין אי עמידה בתנאים אלה יחויב הספק בתשלום פיצויי בסכום של 000,1 ש"ח לכל יום עבודה.
	6. החלפה ו/או הפסקת עבודתו של מומחה: הספק לא יהיה רשאי להחליף את מי מהמומחים, כל עוד המומחה מועסק בשירותיו, ללא הודעה מראש ובכתב שישים (60) ימים למחב"א.

במקרה של עזיבת המומחה את שירותיו, תתאפשר התראה של 30 ימים בלבד.

מחב"א תהיה רשאית לדרוש העמדת מומחה חלופי בעל יכולות מקצועיות דומות לאלה של המומחה שהפסיק את עבודתו עבור מחב"א.

במקרה של עזיבת מומחה את עבודתו בשירות הספק באמצע פעילות, יעניק הספק, על חשבונו, 10 שעות חפיפה. היה ומחב"א תהא מעוניינת בהפסקת עבודתו של מומחה ו/או החלפתו, הדבר יהא כפוף בהודעה מוקדמת מראש ובכתב של שבעה (7) ימים לספק.

* 1. הספק יהיה אחראי לספק מומחים מנוסים וברמה גבוהה ויהיה אחראי לספק למומחים את כל הכלים שי ידרשו להם למתן השירותים ביעילות וברמה גבוהה.

9.1 הספק יהיה אחראי לכך שעובדיו [אם יהיו כאלה - באישור מוקדם של מחב"א] יקפידו על מועדי תחילת מתן השירותים ומועדי סיומם וכן יהיה אחראי לרמת השירותים שיספקו עובדיו.

1.1 הספק יהיה אחראי לכך שמומחיו ישמרו על כללי ההתנהגות, והבטחות המקובלים במחב"א ובכל אחד מהמוסדות שבהן יתנו את השירותים וישמעו להנחיות הרשויות המוסמכות בהן.

1.11 הספק ישתף פעולה עם אותם גורמים במחב"א ובמוסדות שיטפלו בקבלת השירותים, ידווח להם על ההתקדמות בביצוע השירותים ויעשה כל מאמץ על מנת לספק את דרישותיהם.

1.12 המכרז מהווה חלק בלתי נפרד של הסכם זה והוראותיו מחייבות את החברה יחד עם הוראות הסכם זה. ההוראות שנכללו בהסכם זה נכללו בו על מנת להקל על התמצאות הצדדים בדרישות המכרז ואין בהכללתן בהסכם זה כדי לצמצם את דרישות המכרז.

1.13 במקרה של סתירה בין הוראות הסכם זה להוראות המכרז ו\או להצעה יהיו הוראות הסכם זה עדיפות. במקרה של סתירה בין הוראות המכרז להצעה יהיו הוראות המכרז עדיפות.

1. **התמורה**
	1. השירותים יסופקו לחברה על בסיס תמחור שעות שירות של מומחים ולפי סיווג תפקידם.
	2. בתמורה לאספקת השירותים על פי הסכם זה, תשלם מחב"א לספק תשלום חודשי על פי מספר השעות של המומחים לסוגיהם, התעריפים לסוגי המומחים השונים שבמענה הספק ותנאי התשלום המפורטים במכרז.
	3. מובהר כי מחב"א זכאית להחליט, עפ"י שיקול דעתה הבלעדי, לסיים את ההתקשרות עם הספק ו/או עם המומחה או הבודק וזאת במתן הודעה בכתב על רצונה בכך של 30 יום מראש. אם תעשה מחב"א שימוש בזכות כאמור תהיה היא חייבת בתשלום התמורה עבור שירותים שהוזמנו עבור התקופה החל מהודעת הביטול ועד למועד כניסת ביטול ההסכם לתוקף ובלבד שהשירותים האמורים אכן יבוצעו בפועל.
2. **אחריות**
	1. הספק יהיה אחראי כלפי מחב"א לנזקים ישירים ועקיפים [לרבות אובדן רווחים, אובדן מידע או פגיעה במוניטין] אשר יגרמו כתוצאה ממעשה או מחדל של הספק ו/או מי מעובדיו וזאת עד לגובה התמורה ששולמה לספק בפועל מאת מחב"א ב-12 החודשים שקדמו לאירוע הנזק או בסכום של 000,500 ₪, הגבוה מבניהם.
3. **העדר יחסי עובד מעביד**
	1. מובהר כי, בין מחב"א או המוסד האקדמי מקבל השירותים לבין המומחה מטעם הספק שיוקצה למתן השירותים, לא יתקיימו יחסי עובד מעביד מכל מין וסוג שהוא והספק יהיה המעסיק הבלעדי של המומחה והאחראי הבלעדי לשלם למומחה כל תשלום המגיע לו על פי דין.
	2. הספק יהיה אחראי לשלם ל כל מומחה את שכרו המלא וכל זכות המגיעה לו על פי הוראות כל דין, לרבות תשלום חופשה, הבראה, הפרשות פנסיוניות, פיצויי פיטורים, תשלומי ביטוח לאומי וכיו"ב וכל אלה יחולו, כאמור, על הספק בלבד.
	3. הספק מתחייב לפצות ולשפות את מחב"א, מיד עם דרישתה הראשונה על כל סכום - לרבות הוצאות משפט ושכ"ט עו"ד – שמחב"א תחויב לשלם למי מבין המומחים כתוצאה של תביעה שיגיש מי מהם בטענה שבמסגרת מתן השירותים התקיימו, כביכול, יחסי עובד ומעביד, בין המומחה לבין מחב"א ן/אן מי מהמוסדות. מבלי לגרוע מהאמור לעיל באם יקבע על ידי רשות שיפוטית כי טיב ואופן העסקת המומחים, או מומחה כלשהו, מהווה העסקה באמצעות קבלן כוח אדם כהגדרתו בדין, אזי הספק יפצה וישפה את מחב"א, מיד עם דרישתה הראשונה, בגין כל תשלום ו/או חבות ו/או קנס – לרבות הוצאות ושכ"ט - שתידרש מחב"א לשאת בגין קביעה כאמור.

1. **קניין רוחני**
	1. כל זכות קניין רוחני או המצאה שבבעלות מי מהצדדים עובר לחתימת הסכם זה ייוותר בבעלות אותו צד והצד השני לא ירכוש כל זכות בזכויות או המצאות כאמור, אלא אם נאמר אחרת מפורשות בהסכם זה.
	2. מובהר בזאת כי כל הזכויות בפיתוחים שיפותחו על ידי המומחים במיוחד עבור מחב"א ו/או מוסד אקדמי שיקבל ממנה שירותים במהלך מתן השירותים יהיו בבעלות מחב"א או המוסד האקדמי מקבל השירותים.
2. **תקופת ההסכם וסיום ההסכם**
	1. תקופת הסכם זה תחל במועד מתן הודעה על הזכייה במכרז ותימשך למשך שלוש שנים קלנדריות. למחב"א מוקנית בזאת הזכות להאריך את תקופת ההסכם בשנים עשר חודשים נוספים וזאת באמצעות משלוח הודעה בכתב על רצונה בכך, הודעה שתישלח לא יאוחר משישים [60] יום לפני תום תוקף ההסכם**.**
	2. על אף האמור בסעיף 6.1 לעיל, מחב"א תהיה רשאית להביא הסכם זה לידי סיום, במועדים ובתנאים כמפורט בסעיף 3.2 דלעיל.
3. **סודיות:**

* 1. הספק מתחייב בזאת לשמור בסודיות מוחלטת ולא להעביר, למסור או להביא לידיעת כל גורם כל מידע, שאינו נחלת הכלל, שיגיע לידיו, במישרין ו/או בעקיפין, במהלך מתן השירותים, הנוגע למחב"א וכל אחד מהמוסדות, עובדיהם, תלמידיהם, לקוחותיהם ועסקיהם, וזאת הן במשך תקופת תוקפו של הסכם זה והן לאחריו.

* 1. הספק מתחייב בזאת לדאוג לכך שסודיות כאמור בסעיף 7.1 תישמר גם על ידי מנהליו, עובדיו וזאת משך פרקי הזמן האמורים בסעיף הנ"ל.

* 1. הספק יחתום, ואם יידרש לכך על ידי מחב"א יחתים גם את עובדיו המועסקים במתן השירותים, על התחייבות לשמירת סודיות המצורפת להסכם זה בנספח א'.
1. **כללי**

1.8 על הספק לעמוד בדרישות הסף שצוינו במכרז לאורך כל תקופת ההסכם. במידה
 ותתעורר בעיה ביחס לעמידת הספק באיזה מתנאים אלה, יהיה על הספק לדווח על כך
 למחב"א, בכתב, והצדדים יבחנו האפשרויות להמשך ההתקשרות ללא דרישת סף כאמור, או
 את סיום ההתקשרות.

* 1. שתיקה או הסכמה של אחד הצדדים לסטייה מה וראות ההסכם במקרה מסוים או בסדרת מקרים, לא יהוו תקדים ולא ילמדו מהם גזירה שווה למקרה אחר. לא השתמש צד בזכויות הנתונות לו על פי הסכם זה במקרה מסוים או בסדרת מקרים, לא יראו בכך ויתור על אותן זכויות אלא אם ויתור כאמור יעשה במפורש ובכתב.
	2. תנאי הסכם זה בתוספת התנאים שפורטו במכרז (על כל נספחיו, בין אם מצורפים בפועל ובין אם לאו) מגבשים את כל אשר הוסכם בין הצדדים במלואו, ומבטלים כל התקשרויות, הבטחות, מצגים והתחייבויות קודמים בין מחב"א לספק, אם נעשו כאלה.
	3. כל שינוי בהסכם ייעשה רק בכתב במסך שייחתם על ידי הצדדים.

5.8 הצדדים אינם רשאים להעביר, להמחות, לשעבד, למשכן, להשכיר או להשאיל את התחייבויותיהם או זכויותיהם שלפי הסכם זה, כולן או מקצתן, לצד שלישי כלשהו, אלא אם כן התקבלה הסכמת הצד השני לכך בכתב ומראש. פעולה כאמור תהווה הפרה יסודית של הסכם זה.

8.6 על הסכם זה חלים חוקי מדינת ישראל ולבתי המשפט בתל-אביב–יפו תהא סמכות שיפוט בלעדית בקשר לזכויות והתחייבויות הצדדים על פי ההסכם שלפי הסכם זה וכל הנובע מהם.

 **ולראייה באו הצדדים על החתום:**

 **מחב"א**

ע"י: \_ \_\_\_\_\_\_\_\_\_\_\_\_\_\_\_\_\_ ע"י: \_\_\_ \_\_\_\_\_\_\_\_\_\_\_\_\_\_\_\_\_\_

**נספח א' - התחייבות לשמירת סודיות**

אני הח"מ

\_\_\_\_\_\_\_\_\_\_\_ \_\_ \_\_\_\_\_\_\_\_\_\_\_ בע"מ

מצהירה ומתחייבת בזה כלפי מחב"א – מרכז החישובים הבינאוניברסיטאי [להלן: **"מחב"א"**] כדלהלן:

1. מצהירה בזה כי מחב"א התקשרה עמי בהסכם לביצוע שירותי ייעוץ, ואינטגרציה בתחום DATA&AI [להלן: "**ההסכם"** ו**"השירותים''].**

1. מצהירה בזה כי ידוע לי שלשם ביצוע השירותים תינתן לי גישה למשאבי מחב"א ולמשאבי המוסדות כהגדרתם בהסכם או למידע המתייחס למחב"א ולמוסדות עסקיהם, עובדיהם, תלמידיהם לקוחותיהם ו/או פעילותם.
2. מצהירה בזה כי ידוע לי ומוסכם עליי שהגישה למשאבי מחב"א ו/או המוסדות או למידע בדבר פעילות מחב"א ו/או המוסדות, עסקיהם, תלמידיהם לקוחותיהם ופעילותם ניתנת לי אך ורק לצורך ביצוע השירותים על ידי, על יסוד התחייבותי שלא לגשת למידע המצוי במערכות שלא לצורך ועל יסוד התחייבותי לשמור בסודיות מוחלטת על כל מידע הנוגע ל עסקיהם של מחב"א ו/או המוסדות, עובדיהם, תלמידיהם לקוחותיהם ופעילותם.

1. מתחייבת בזאת שלא לגשת למידע השמור במערכת המחשוב של מחב"א ו/או המוסדות אלא אם כן יהיה מידע זה דרוש לי לצורכי מתן השירותים.

1. מתחייב ת בזה שלא להעתיק מידע השמור במערכות של מחב"א ו/או המוסדות, בין מערכות אלקטרוניות ובין מערכות אחרות ולא אשמור שום חלק ממנו אצלי אלא אם כן הדבר נדרש לשם ביצוע השירותים וגם אז אך ורק לאחר שאודיע למחב"א ו/או למוסד הרלבנטי מראש על העתקה כאמור.

1. מתחייב ת בזה **לשמור**, למשך תקופה בלתי מוגבלת בזמן, **בסודיות** **מוחלטת**, על כל מידע ה נוגע למחב"א ו/או למוסדות ועל כל מידע, מקצועי, מסחרי ו/או עסקי, בין כזה המצוי במערכת המחשוב ובין כזה שיגיע לידי שלא באמצעותה, הנוגע למחב"א ו/או למוסדות, לעובדיהם, תלמידיהם וללקוחותיהם לרבות, אך מבלי לגרוע מכלליות האמור לעיל, כל מידע הנוגע לעסקיהם ו/או שירותיהם ו/או תוכניותיהם, אשר יגיע לידי, בכל דרך שהיא, ללא יוצא מהכלל, במהלך ו/או עקב מתן השירותים על ידי [להלן יקראו, כל אלה יחדיו בשם **"המידע"**].

מובהר בזה כי **"המידע"** [שאותו אני מתחייבת לשמור בסודיות מוחלטת] לעניין מסמך זה אינו כולל:

(1) מידע שיימסר לי תוך ציון שלא חלה עליו חובת סודיות.

(2) מידע שהנו או הפך לנחלת הכלל ללא הפרת חובת הסודיות על ידי.

(3) מידע שגילויו מותר או נדרש על פי כל דין.

1. מתחייב בזה שלא להעתיק -בכל צורה שהיא - ולא לאפשר לצד שלישי להעתיק, את המידע, או כל חלק ממנו; שלא לפרסם את המידע או כל חלק ממנו ושלא למסור, בכל צורה שהיא, את המידע או כל חלק ממנו לצד שלישי כלשהו.

1. מתחייבת בזה שלא לעשות ולא לאפשר לצד שלישי כלשהו לעשות, כל שימוש שהוא במידע אלא לצרכי ביצוע השירותים.

1. מתחייבת בזה לנקוט בכל אמצעי הזהירות הסבירים כדי למנוע את אובדן המידע או את מסירתו לצד שלישי כלשהו.

1. מתחייב ת בזה לדאוג לכך שכל עובד וכל מי שיועסק על ידי במתן השירותים ישמרו, אף הם, בקפדנות על כל ההוראות בכתב התחייבות זה ולהיות אחראי כלפי מחב"א לכל הפרה של כתב התחייבות זה על ידי מי מעובדי ו/או משמשי.

1. מאשרת בזה כי ידוע לי ומוסכם עליי שהתחייבותי על פי כתב התחייבות זה הנה התחייבות בלתי חוזרת.

ולראיה זאת על החתום

היום \_\_\_\_\_\_\_ לחודש\_\_\_\_\_\_\_\_\_ לשנה\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_

חתימות וחותמת